Noqulay ob-havo sharoiti tufayli ikkita reys Samarqand va Navoiydagi muqobil aerodromlarga yo‘naltirildi. Foto: Uzbekistan Airports Turkish Airlines aviakompaniyasining Istanbul-Buxoro yo‘nalishida TK-266 reysini amalga oshirayotgan samolyot chang bo‘roni tufayli belgilangan aeroportga qo‘na olmadi. Ekipaj Samarqanddagi muqobil aerodromga uchishga qaror qilgan. Mahalliy vaqt bilan soat 15:20 da bortida 62 yo‘lovchi bo‘lgan samolyot Samarqand aeroportiga qo‘ndi. Uzbekistan Airways aviakompaniyasining Toshkent-Buxoro yo‘nalishi bo‘yicha HY-23 reysini amalga oshirayotgan samolyot Navoiydagi muqobil aerodromga yo‘l oldi. Toshkent vaqti bilan soat 15:25 da bortida 139 nafar yo‘lovchi bo‘lgan samolyot Navoiy aeroportiga qo‘ndi.